钦定古今图书集成/明伦汇编/氏族典/第306卷 > 《廖用贤尚友录》 > 匡翼之
## 钦定古今图书集成/明伦汇编/氏族典/第306卷 > 《廖用贤尚友录》 > 匡翼之

按《胶州志》：“翼之，登成化己丑进士，擢南京御史，寻改
北京，清理陜西军政，革釐夙弊，戎伍充实。巡按贵州，
千户王寿豪强奸法，廉得其状，案之。寿父为刘瑾私
人，翼之以此忤瑾，改四川副使。时威茂土蕃寇扰，躬
诣酋营谕以祸福，悉降之。事闻，瑾修旧郄，中以飞语，
谪知桐庐。瑾败，升广东按察司使。”